EkBass/fiwiki-20250220-pages-articles huggingface dataset:
Kauriala

Kauriala on Hämeenlinnan 8. kaupunginosa. Se sijaitsee välittömästi keskustan länsipuolella rajoittuen etelässä Turuntiehen, lännessä Poltinahontiehen, luoteessa Matintiehen ja idässä valtatiehen 3. Kauriala on kaupunkimaisesti rakennettu alue, jonka vanhimmat osat ovat peräisin 1800- ja 1900-lukujen taitteesta ja loppu rakennuskanta pääosin 1950-luvulta. Kaupunginosan pohjoislaidalla on vanha teollisuusalue, jonka kaavoittamista asuntoalueeksi suunnitellaan. Keskustan läheisyydestä johtuen Kaurialaan on sijoittunut paljon kauppoja, ravintoloita sekä erikoisliikkeitä. Kaupunginosassa sijaitsevat myös Kaurialan kenttä, Seminaarin koulu, Kaurialan koulu, Kaurialan lukio ja Hämeenlinnan ortodoksinen kirkko. Ennen siirtymistään Tampereelle vuonna 2012 Kaurialassa sijaitsivat myös Tampereen yliopiston opettajankoulutuslaitos ja Hämeenlinnan normaalikoulu. Erikoispiirteenä Kaurialassa on useita hämeenlinnalaisten kulttuurivaikuttajien mukaan nimettyjä katuja, kuten Eino Leinon katu, Larin-Kyöstin katu ja Cygnaeuksenkatu. ==Lähteet== *
Naftali Bon

Naftali Bon (9. lokakuuta 1945 Kapsabet – 2. marraskuuta 2018Naftali Bon's obituary) oli kenialainen pikajuoksija ja olympiamitalisti.Naftali Bon Bon osallistui olympialaisiin kerran, vuonna 1968 Méxicossa. Hän osallistui henkilökohtaisilla matkoilla 400 metrin juoksuun, selviytyen puolivälieriin. Tämän lisäksi Bon oli mukana hopeaa voittaneessa Kenian pitkän viestin joukkueessa. Ennätyksekseen 400 metrillä hän juoksi ajan 46,21 vuonna 1968. == Lähteet == Luokka:Kenialaiset pikajuoksijat Luokka:Kenialaiset olympiamitalistit Luokka:Vuonna 1945 syntyneet Luokka:Vuonna 2018 kuolleet
Rotimi Peters

Rotimi Peters (s. 18. joulukuuta 1955) on aktiiviuransa päättänyt nigerialainen pikajuoksija ja olympiamitalisti.Rotimi Peters Peters osallistui olympialaisiin kerran, vuonna 1984 Los Angelesissa ollen mukana pronssia voittaneessa Nigerian pitkän viestin joukkueessa. Ennätyksekseen 400 metrillä hän juoksi ajan 45,6 vuonna 1982. == Lähteet == Luokka:Nigerialaiset pikajuoksijat Luokka:Nigerialaiset olympiamitalistit Luokka:Vuonna 1955 syntyneet Luokka:Elävät henkilöt
Eila Kumpuniemi

Eila Kumpuniemi on Ranualta kotoisin oleva suomalainen veteraaniurheilija ja voimanostaja. Kumpuniemellä ja hänen aviomiehellään Veli Kumpuniemellä on yhteensä lähes 300 SM-kilpailujen ja sitä korkeampien kisojen mitalia. Eila Kumpuniemi on valittu EPF Hall Of Fameen. Vuonna 2016 hän voitti maailmanmestaruuden Tallinnassa masters-voimanoston MM-kilpailuissa. Samana vuonna Tšhekin Plzenissä käydyissä voimanoston masters-sarjan EM-kilpailuissa hän teki uuden Suomen ennätyksen ja voitti tuloksellaan Euroopan mestaruuden masters-sarjassa. 70-vuotiaiden 52-kiloisten sarjassa kisannut Kumpuniemi nosti yhteistuloksen 258,5 kilogrammaa. Hän teki jalkakyykyssä tuloksen 98,5 kiloa, penkkipunnerruksessa 50,0 kiloa ja maastavedossa 110,0 kiloa. Jalkakyykyssä hän paransi puolella kilolla omissa nimissään ollutta ikäluokan maailmanennätystä. Hän oli kilpailun aikaan 73-vuotias. == Katso myös == * Ilmari Koppinen * Senni Sopanen == Lähteet == Luokka:Suomalaiset voimanostajat Luokka:Elävät henkilöt
Albrekt

Albrekt () on ollut nimenä muun muassa seuraavilla hallitsijoilla: *Ruotsin kuningas: ** Albrekt Mecklenburgilainen (1338–1412), Ruotsin kuningas 1364–1389, Mecklenburgin herttua 1379–1389 * Saksan kuninkaita: ** Albrekt I Itävaltalainen (1255–1308), Saksan kuningas 1298–1308 ** Albrekt II (1397–1439), Saksan ja Böömin kuningas 1438–1439, Unkarin kuningas 1437–1439 * Brandenburgin markkreivejä ja vaaliruhtinaita: ** Albrekt Karhu (1100–1170), markkreivi 1157–1170 ** Albrekt II (1177–1220), markkreivi 1205–1220 ** Albrekt III (1250–1300), kanssahallitsija n. 1284–1300 ** Albrekt Achilles (1414–1486), Brandenburgin vaaliruhtinas 1471–1486 * Mainzin vaaliruhtinas: ** Albrekt, Mainzin vaaliruhtinas 1514–1545, Mainzin ja Magdeburgin arkkipiispa * Mecklenburgin hallitsijoita: ** Albrekt I (1230–1265), Mecklenburgin hallitsija 1264–1265 ** Albrekt II (1318–1379), Mecklenburgin ruhtinas 1328–1348, herttua 1348–1379 ** Albrekt III (1338–1412), Mecklenburgin herttua 1379–1412, sama kuin Ruotsin kuningas Albrekt Mecklenburgilainen * Preussin herttuoita: ** Albrekt Brandenburgilainen (1490–1568), Saksalaisen ritarikunnan suurmestari 1511–1525, Preussin herttua 1525–1568 ** Albrekt Fredrik (1553–1618), Preussin herttua 1568–1618 * Saksin herttua: ** Albrekt Rohkea (1443–1500), Saksin herttua 1485–1500 * Itävallan arkkiherttua: ** Albrekt (1817–1895), arkkiherttua ja sotamarsalkka
Vanaja (Hämeenlinna)

Vanaja on Hämeenlinnan 39. kaupunginosa, joka on muodostettu entisen Vanajan kunnan keskuksesta. Kaupunginosa sijaitsee noin 3 kilometriä keskustasta etelään Vanajaveden rannalla. Vanajan alueella ovat mm. keskiaikainen Vanajan kirkko ja hautausmaa, Vanajan kaukolämpölaitos sekä sähkömuseo Elektra, joka on sittemmin suljettu. Kaupunginosassa on jonkin verran asutusta, pääasiassa voimalaitoksen työntekijöille 1950-luvulla rakennettuja pientaloja. == Lähteet == *
Moses Ugbisien

Moses Omote Ugbisien (s. 11. joulukuuta 1965 Uwherun) on aktiiviuransa päättänyt nigerialainen pikajuoksija ja olympiamitalisti.Moses Ugbisien Ugbisien osallistui olympialaisiin kaksi kertaa, vuonna 1984 Los Angelesissa ja vuonna 1988 Soulissa. Vuonna 1984 hän mukana pronssia voittaneessa Nigerian pitkän viestin joukkueessa. Ugbisien oli osa Nigerian viestijoukkuetta myös seuraavissa olympialaisissa, tuolloin maa sijoittui finaalin seitsemänneksi. Ennätyksekseen 400 metrilä hän juoksi ajan 45,28 vuonna 1987. == Lähteet == Luokka:Nigerialaiset pikajuoksijat Luokka:Nigerialaiset olympiamitalistit Luokka:Vuonna 1965 syntyneet Luokka:Elävät henkilöt
Football Manager (videopeli)

Football Manager on Addictive Gamesin vuonna julkaisema urheilupeli. Peli on jalkapalloaiheinen managerointipeli. Peli on julkaistu useille alustoille, joista ensimmäisenä Sinclair ZX80:lle. Pelille on julkaistu useita jatko-osia. == Aiheesta muualla == * * * Luokka:Vuoden 1982 videopelit Luokka:Amiga-pelit Luokka:Amstrad CPC -pelit Luokka:Atari ST -pelit Luokka:BBC Micro -pelit Luokka:Commodore 16 -pelit Luokka:Commodore 64 -pelit Luokka:Commodore VIC-20 -pelit Luokka:MSX-pelit Luokka:Oric-pelit Luokka:TRS-80-pelit Luokka:ZX Spectrum -pelit
Sunday Uti

Sunday Uti (s. 23. lokakuuta 1962) on aktiiviuransa päättänyt nigerialainen pikajuoksija ja olympiamitalisti.Sunday Uti Uti osallistui olympialaisiin kolme kertaa, vuonna 1980 Moskovassa, vuonna 1984 Los Angelesissa ja vuonna 1988 Soulissa. Vuoden 1980 olympialaisissa hän oli mukana Nigerian pitkän viestin joukkueessa, joka jäi omassa alkuerässään viidenneksi eikä selviytynyt jatkoon. Vuonna 1984 hän mukana pronssia voittaneessa Nigerian viestijoukkueessa, minkä lisäksi hän sijoittui 400 metrin juoksussa kuudenneksi. Seuraavissa olympialaisissa vuonna 1988 Uti osallistui 400 metrille selviytyen puolivälieriin saakka, minkä lisäksi hän mukana seitsemänneksi sijoittuneessa viestijoukkueessa. Ennätyksekseen 400 metrillä hän juoksi ajan 44,83 vuonna 1984. == Lähteet == Luokka:Nigerialaiset pikajuoksijat Luokka:Nigerialaiset olympiamitalistit Luokka:Vuonna 1962 syntyneet Luokka:Elävät henkilöt
Impossible Mission

Impossible Mission on Epyxin vuonna julkaisema toimintapeli, jossa on tasohyppelyn ja pulmapelin ominaisuuksia. Pelaaja on salainen agentti, jonka tehtävä on pysäyttää professori Elvin Atombender. Pelissä on aikakaudelle epätavallisen suuri ja tarkasti animoitu pelaajahahmo, joka oli ensimmäinen tehty asia pelissä ja joka vakuutti Epyxin pelin kehittämisestä. Pelille on julkaistu jatko-osa Impossible Mission II (1988). == Vastaanotto == Zzap!64-lehti antoi pelille arvosanan 95% arvostelussaan. == Lähteet == == Aiheesta muualla == * * * World of Spectrum -sivu Luokka:Vuoden 1984 videopelit Luokka:Amstrad CPC -pelit Luokka:Apple II -pelit Luokka:Atari 7800 -pelit Luokka:BBC Micro -pelit Luokka:Commodore 64 -pelit Luokka:NEC PC-8801 -pelit Luokka:Sharp X1 -pelit Luokka:Sega Master System -pelit Luokka:ZX Spectrum -pelit
Kantola (Hämeenlinna)

Kantola on Hämeenlinnan 19. kaupunginosa, joka sijaitsee keskustasta katsoen etelässä, Vanajaveden toisella puolella. Kantola koostuu pääosin 1950-luvulta alkaen rakentuneesta teollisuusalueesta sekä pienestä asuinalueesta, jossa on kaksi kerrostaloa ja noin 15 pientaloa. Tulevaisuudessa kaupunki on kaavaillut Kantolaan lisää asumista ja palveluja teollisuustoiminnan väistyessä hitaasti pois alueelta. Kaupunginosassa sijaitsevat muun muassa vuonna 2014 avattu Kantolan tapahtumapuisto, Kantolanniemen siirtolapuutarha, Hämeenlinnan kiipeilykeskus Hänkki, Lihateollisuuden tutkimuskeskus sekä Hämeen Sanomien toimitalo. Suurimmat Kantolassa nykyään toimivat teollisuuslaitokset ovat Lujabetonin betonitehdas ja Vanajan Keksien keksitehdas. Vuodesta 1960 Kantolassa toimineen keksitehtaan alkuperäinen toimija oli OTK:n omistama Kantolan Keksi. Niiden lisäksi alueella on muun muassa auto- ja rautakauppoja. Kantolan eteläosassa sijaitsevat viljasiilot ympäröivine rakennuksineen ovat eräitä Hämeenlinnan korkeimmista rakennuksista. ==Historiaa== Kantolan rautakautiset polttokenttäkalmistot on merkitty muinaismuistoiksi. 1700-luvulla Kantolaniemen alueella oli peltoja, harjanteella metsää ja rannoilla niittyjä. Niemen koko itäosa oli kosteaa niittyä. 1800-luvulla Kantolanniemeä hallitsi Kantolan tila, joka oli osa Vanajan piispankartanoa. Nykyisin siitä on jäljellä enää 1800-luvun lopun kivinavetta. Vuonna 1933 niemen kärkeen rakennettiin 7,8 hehtaarin kokoinen siirtolapuutarha. Kantolanniemi alkoi teollistua 1930-luvulla, ja kehitys vain kiihtyi sotien jälkeen. OTK:n Puu Osakeyhtiön (vuodesta 1964 Sotka Oy) tehtaat valmistuivat 1948–1949 ja OTK:n Hämeenlinnan mylly (Vanajan mylly), rehutehdas ja jakeluvarasto 1950-luvulla. Vuosikymmenen keskivaiheilla nousi myös Lihateollisuuden tutkimuskeskuksen punatiilinen toimitalo Luukkaankadulle ja Maustepalvelu Oy:n toimitilat. Kantolan keksitehdas ja viljasiilot valmistuivat 1960. Kantolan siiloihin valmistui syyskuussa 2017 Pohjoismaiden suurin seinämaalaus eli muraali. Sen on tehnyt australialainen taiteilija Guido van Helten. Viljasiilot omistaa nykyisin valtionyhtiö Suomen Viljava Oy. == Lähteet == *
Lipolan ryhmä

Lipolan ryhmä oli yksi talvisodan suojajoukkoihin kuuluneista joukkoyksiköistä, joiden tehtävänä oli suojata muiden joukkojen perustaminen ja ryhmittyminen pääpuolustuslinjalle. Se oli alistettu 11. divisioonan esikunnalle ja oli keskitetty Pulkkisen, Lipolaan ja Valkjärven kaakkoispuolelle. ==Organisaatio== *Jääkäripataljoona 2, joka oli ryhmittyneenä Lipolan alueella *Erillinen pataljoona 5, joka oli ryhmittyneenä Pulkkisen alueelle *Erillinen pataljoona 2, joka oli ryhmän reservinä Valkjärvestä kaakkoon *Erillinen komppania 5 *Psto/4. Pr. *27. Pioneerikomppania Vahvuus yhteensä 150 upseeria, 682 aliupseeria ja 2717 sotilasta. Yhteensä 3730 miestä.Pertti Kilkki. Talvisodan suojajoukkotaistelut Karjalan kannaksella. s. 113. Saatavilla: https://journal.fi/ta/article/view/47486/13361 ==Taistelun kulku== 30\. marraskuuta ryhmän alueella torjuttiin kaikki neuvostojoukkojen tekemät yritykset murtaa viivytysasema. Lipolan ja Muolaan ryhmien saumaan edenneet neuvostojoukot herättivät kuitenkin huolta ylemmissä esikunnissa.Sotatieteen laitos: "Talvisodan historia" osa 2 s. 35 1\. joulukuuta ryhmä torjui aamupäivän aikana sille määrätyn tykistön tukemana useita hyökkäyksiä. Puna- armeijan joukkojen hyökkäysten paine pakotti kuitenkin ensin vasemmalla sivustalla olleen JP 2:n irtautumaan asemistaan ja vetäytymään seuraavan viivytyslinjan miehittäneen Er.P 2:n läpi. Ensin mainittu pataljoona siirtyi ryhmän reserviksi. Hieman myöhemmin myös ryhmän oikeaa lohkoa puolustanut Er.P 5 irtautui asemistaan ja vetäytyi seuraavalle viivytyslinjalle.Sotatieteen laitos: "Talvisodan historia" osa 2 s. 37 Lipolan ryhmän alueella ei 2. joulukuuta aikana ollut merkittävää taistelutoimintaa, mutta muiden viivyttävien ryhmien alueiden tapahtumien vuoksi sekin joutui jättämään asemansa seuraavana aamuna.Sotatieteen laitos: "Talvisodan historia" osa 2 s. 41 3\. joulukuuta Lipolan ryhmän Vuokseen asti laajennetulla alueella jouduttiin seuraava viivytysasema luovuttamaan lähes taistelutta mm. sodan alussa esiintyneiden sekavien ja ristiriitaisten käskyjen seurauksena. Osa viivytysasemassa olleista joukoista sai vetäytymiskäskyn, joka hieman myöhemmin yritettiin peruuttaa. Vetäytyminen oli kuitenkin jo ehditty aloittaa ja neuvostojoukkojen edettyä suomalaisasemien läpi joutuivat suomalaiset esikunnat toteamaan tilanteen. Vastahyökkäystä ei enää edes suunniteltu vaan osa joukoista vetäytyi pääaseman suojiin. Osa joukoista jäi kuitenkin vielä asemiinsa seuraavaan päivään asti, koska alkuperäinen vetäytymiskäsky ei ollut niitä saavuttanut. 4. joulukuuta loputkin joukot aloittivat vetäytymisensä kohti pääasemaa.Sotatieteen laitos: "Talvisodan historia" osa 2 s. 42–44 == Katso myös == *Karjalan kannaksen suojajoukkotaistelut talvisodassa ==Lähteet== Luokka:Talvisodan suomalaiset erillisosastot
Pullerinmäki

Pullerinmäki on Hämeenlinnan 10. kaupunginosa, joka sijaitsee noin kaksi kilometriä keskustasta luoteeseen. Kaupunginosa rajoittuu idässä valtatiehen 3, lännessä Ahvenistonjärveen sekä pohjoisessa Pikku-Parolan ja etelässä Kaurialan kaupunginosiin. Kaupunginosan rakennuskanta muodostuu pääosin omakotialueesta, mutta se sisältää myös joitakin kerrostaloalueita. Pullerinmäen alueella sijaitsee erityisen paljon liikunta- ja urheilupaikkoja, kuten halleja ja kenttiä. Tiiriö on Pullerinmäen osa-alue, joka sijaitsee valtatien 3 ja kantatien 57 risteyksessä. Tiiriö on suuri markettialue, jossa on runsaasti palveluita. Tiiriössä on muun muassa hypermarketteja, erikoisliikkeitä sekä muita tilaa vievän kaupan liikkeitä. Myös Rinkelinmäki, Ahveniston harjumuodostuman osa, kuuluu Pullerinmäen kaupunginosaan. Se on tunnettu Rinkelinmäen jäähallista, jolla jääkiekkoseura Hämeenlinnan Pallokerho pelaa kotiottelunsa sekä Poliisikoirakoulusta. Alueella sijaitsee lisäksi Rinkelinmäen lähiö sekä Hämeenlinnan vesitorni ja sen juurella tennis-, salibandy- ja harjoitusjäähallit. Pullerinmäessä sijaitsee Hämeenlinnan urheilupuisto, jossa on jalkapallokenttiä, pesäpallokenttä, talvisin jääkiekkokaukalo sekä kaksi urheiluhallia: Säästöpankki Areena ja Elenia Areena. Ahvenistonharjun alueella on Ahveniston moottorirata, käytöstä poistettu Ahveniston hyppyrimäki sekä runsaasti huollettuja ulkoilureittejä. Kaupunginosan pohjoisosassa on lisäksi Hämeenlinnan vankila. Ahveniston moottoriradan alueella tapahtui vuonna 1984 helikopterionnettomuus, joka johti viiden ihmisen kuolemaan. Moottoriradalla ja sen ympäristössä järjestettiin 1980- ja 1990-lukujen vaihteessa Giants of Rock -rockfestivaali. == Lähteet == *
Jukka Lehtinen (urheiluvaikuttaja)

Johan (Jukka) Lehtinen (17. maaliskuuta 1905 Pusula – 16. syyskuuta 1979 Helsinki)Kuolleita (maksullinen artikkeli) Helsingin Sanomat 29.9.1979, HS Aikakone. Viitattu 14.4.2018. oli suomalainen yleisurheilun urheilujohtaja ja toimitusjohtaja.Virtamo Fokus 2, s. 559. Lehtinen toimi Suomen Urheiluliiton (SUL) johtotehtävissä 24 vuotta vuosina 1949–1972.Martiskainen: Suomi voittoon, s. 66. Hän kuului myös Suomen Valtakunnan Urheiluliiton (SVUL) liittohallitukseen. Hän oli yleisurheilun yhteistoimintavaliokunnan puheenjohtajana vuosina 1950–1957. Poliittinen vastakkainasettelu SVUL:n ja Työväen urheiluliiton (TUL) välillä oli tuolloin vahvana.Martiskainen: Suomi voittoon, s. 78–79. Lehtinen toimi vahvasti myös yleisurheilun teknisen valiokunnan eli yleisurheilun järjestely- ja tuomaritoiminnan kehittämisessä.Martiskainen: Suomi voittoon, s. 256, 263. Tässä roolissa hän osallistui myös Kansainvälisen yleisurheiluliiton IAAF:n teknisen valiokunnan toimintaan vuosina 1965–1972. Hänelle myönnettiin vuonna 1972 IAAF:n kunniajäsenyys.Martiskainen: Suomi voittoon, s. 93. Hän toimi SUL:n varapuheenjohtajana vuosina 1964–1972. Vuoden 1971 Helsingissä järjestetyissä yleisurheilun EM-kisoissa Lehtinen toimi järjestelytoimikunnan puheenjohtajana.Martiskainen: Suomi voittoon, s. 194. Omana seuranaan Lehtisellä oli Helsingin Kisa-Veikot (HKV), jonka puheenjohtajana hän toimi vuosina 1954–1962. Tänä aikana HKV hänen johdollaan loi yhteistyössä Apu- lehden kanssa Helsingin olympiastadionille kansainvälisen yleisurheilutapahtuman Maailmankisat, jotka järjestettiin ensimmäisen kerran 1959. Vuoden 1969 Ateenan yleisurheilun EM-kisoissa hän oli ylituomarina ja juryn jäsenenä. Lisäksi Lehtinen oli Yleisurheilun tuki-säätiön puheenjohtaja ja Stadion-säätiön hallituksen jäsen. Lehtinen toimi vuosina 1938–1949 Oy Paperitarvikkeen ja vuodesta 1945 Pohjoismaiden Myyntikonttori Oy:n toimitusjohtajana. Hän oli myös lakkitehdas Silfan toimitusjohtaja. Hänelle myönnettiin sosiaalineuvoksen arvonimi. == Lähteet == * * === Viitteet === Luokka:Suomalaiset yleisurheiluvaikuttajat Luokka:Suomalaiset yleisurheiluvalmentajat Luokka:Vuonna 1905 syntyneet Luokka:Vuonna 1979 kuolleet
Marwa Amri

Marwa Amri (, s. 8. tammikuuta 1989 Tunis) on tunisialainen naispainija, olympiamitalisti ja Afrikan mestari. 55–63 kilogramman painoluokissa kilpaillut Amri on voittanut urallaan muun muassa olympiapronssia Rio de Janeirossa 2016, MM-hopeaa Pariisissa 2017 ja lukuisia Afrikan mestaruuksia. Kesäolympialaisissa hän sijoittui lisäksi Lontoossa 2012 kahdeksanneksi ja Pekingissä 2008 14:nneksi.Iat.uni-leipzig.deOlympics at Sports-Reference.com == Lähteet == * * Marwa Amri Bio, Stats, and Results Olympics at Sports- Reference.com === Viitteet === Luokka:Tunisialaiset painijat Luokka:Tunisialaiset olympiamitalistit Luokka:Vuonna 1989 syntyneet Luokka:Elävät henkilöt
Linda Watson

Linda Margaret Watson (s. 15. syyskuuta 1955) on zimbabwelainen kilpauransa päättänyt maahockeypelaaja ja olympiavoittaja. Watson pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi jokaisessa viidessä ottelussa ja teki yhden maalin Puolaa vastaan.Olympics at Sports-Reference.com Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.Wallechinsky 1992, 335The Sunday News 12.4.2015 == Lähteet == * * Linda Watson Bio, Stats, and Results Olympics at Sports-Reference.com * Sibanda, Mehluli: Golden Girl Buckle on Moscow 1980 The Sunday News 12.4.2015. === Viitteet === Luokka:Zimbabwelaiset maahockeypelaajat Luokka:Zimbabwelaiset olympiavoittajat Luokka:Vuonna 1955 syntyneet Luokka:Elävät henkilöt
Sarah English

Sarah English (s. 27. marraskuuta 1955) on zimbabwelainen kilpauransa päättänyt maahockeypelaaja ja olympiavoittaja. English pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi jokaisessa viidessä ottelussa.Olympics at Sports-Reference.com Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.Wallechinsky 1992, 335The Sunday News 12.4.2015 == Lähteet == * * Sarah English Bio, Stats, and Results Olympics at Sports-Reference.com * Sibanda, Mehluli: Golden Girl Buckle on Moscow 1980 The Sunday News 12.4.2015. === Viitteet === Luokka:Zimbabwelaiset maahockeypelaajat Luokka:Zimbabwelaiset olympiavoittajat Luokka:Vuonna 1955 syntyneet Luokka:Elävät henkilöt
Hermann Heinrich Gossen

Hermann Heinrich Gossen (7. syyskuuta 1810 Düren – 13. helmikuuta 1858 Köln) oli preussilainen kansantaloustieteilijä. Gossen syntyi Dürenissä veronkerääjän pojaksi. Hän opiskeli Bonnin yliopistossa ja valmistui juristiksi vuonna 1831. Jatkettuaan opintojaan Bonnissa ja Berliinissä hänestä tuli virkamies vuonna 1834. Gossenin ura julkisessa hallinnossa kesti 13 vuotta, kunnes 1847 hän irtisanoutui oltuaan tyytymätön heikkoon urakehitykseensä, ja hän keskittyi tämän jälkeen kirjoittamaan kansantaloustieteestä. Gossenin ainoaksi taloustieteen julkaisuksi jäi teos Entwickelung der Gesetze des menschlichen Verkehrs, und der daraus fließenden Regeln für menschliches Handeln (1854), jossa hän esitteli kaksi niin sanottua Gossenin lakia. Gossenin ensimmäinen laki on laskevan rajahyödyn laki, jonka Gossen esitti noin 20 vuotta ennen niin sanottua marginalismin syntyä, ja se on nykyajan taloustieteen tärkeimpiä teorioita. Gossenin toinen laki' sanoo puolestaan, että kuluttajat pyrkivät käyttämään rajallisen budjettinsa siten, että saatu rajahyöty on sama kaikista käytetyistä hyödykkeistä. Gossen väitti teoksensa tulevan mullistamaan taloustieteen samalla tapaa kuin Kopernikus mullisti aikoinaan astronomian, mutta todellisuudessa hänen ainoa julkaisunsa ei saavuttanut juurikaan huomiota kirjoittajan elinaikana. Tärkeimpänä syynä tähän oli kirjan matemaattinen ilmaisutapa ja runsas diagrammien käyttö, joka ei ollut vielä sinä aikana suosittua taloustieteilijöiden keskuudessa. William Stanley Jevonsin löydettyä Gossenin teoksen uudelleen vuonna 1878 kirjasta oli jäljellä enää vain muutamia kappaleita. ==Lähteet== * Luokka:Saksalaiset taloustieteilijät Luokka:Vuonna 1810 syntyneet Luokka:Vuonna 1858 kuolleet
Sierra Leonen asevoimat

Sierra Leonen asevoimat () on Sierra Leonen asevoimat, jotka ovat vastuussa maan rajojen turvallisuudesta ja maan intressien puolustamisesta. Asevoimat perustettiin Sierra Leonen itsenäistyessä vuonna 1961. Sierra Leonen asevoimien henkilöstö koostuu tällä hetkellä noin 13 000 henkilöstä. Maassa ei ole asevelvollisuutta, ja 18 vuoden ikä on minimi päästääkseen vapaaehtoiseen asepalvelukseen, tosin vanhempien suostumuksella myös tätä nuoremmatkin voivat päästä suorittamaan asepalvelusta. Naiset voivat myös suorittaa asepalveluksen. Päästääkseen suorittamaan asepalvelusta on pakko olla HIV- negatiivinen. ==Lähteet== ==Aiheesta muualla== *
Atlas (tietokone)

Atlas oli Ferrantin valmistama varhainen supertietokone, joka käytti transistoriteknologiaa aiemmin yleisien elektroniputkien sijaan. Tietokone käynnistettiin ensi kertaa 7. joulukuuta vuonna 1962. Tietokoneen kehitysprojekti alkoi vuonna 1956 Manchesterin yliopistossa Tom Kilburnin johdolla, jolloin tietokone tunnettiin nimellä MUSE. Atlas oli toisen sukupolven tietokone, joka käytti diskreettejä germanium-transistoreja. Tietokoneeseen suunniteltiin Supervisor-ohjelma, joka olisi jatkuvasti koneessa ja järjestäisi suoritettavia ohjelmia. Tietokone tuki kehitysaskeleita kuten näennäismuistia ja moniajoa. Laitteistossa oli keksintöjä yksitasoisen tallennusjärjestelmän tukea varten. Tietokone oli luultavasti ensimmäinen, jonka kontrolliohjelmaa voitiin kutsua käyttöjärjestelmäksi ja sitä on kutsuttu "ensimmäiseksi tunnistettavaksi moderniksi käyttöjärjestelmäksi". Atlaksen täyttä versiota valmistettiin kolme kappaletta, minkä lisäksi valmistettiin kolme pienemmän mittakaavan Atlas II:ta. Täydet versiot sijoitettiin Manchesteriin, Lontoon yliopistoon ja Harwelliin (Chilton). == Lähteet == == Aiheesta muualla == * Varhaiset tietokoneet Manchesterin yliopistossa * Atlas Computer * The Atlas Supervisor Luokka:Manchesterin yliopiston tietokoneet Luokka:Supertietokoneet Luokka:1960-luvun tietokoneet
Kare Halonen

Kare Yrjö Halonen (s. 1954 Ylitornio) on suomalainen virkamies. Hän on valtioneuvoston EU-sihteeristön päällikkö ja EU-asioiden valtiosihteeri. Halonen on koulutukseltaan juristi. Hän valmistui Helsingin yliopistosta oikeustieteen lisensiaatiksi vuonna 1979. Hän on työskennellyt ulkoministeriössä ja muissa valtionhallinnon tehtävissä vuodesta 1980, ensin ulkoministeriössä, ja johtanut muun muassa ulkoministeriön Eurooppa-osastoa, johon tehtävään hänet nimitettiin vuonna 2004. Sitä ennen hän työskenteli Suomen Bernin-suurlähetystössä, Suomen Geneven-edustustossa ja Suomen Bukarestin-suurlähetystössä. Suomen EU-edustustossa hän aloitti vuonna 1995 ja oli myös edustuston päällikön sijainen ja Suomen edustaja Pysyvien edustajien komitea I:ssä vuodesta 2000. Hän on ollut Ulkopoliittisen instituutin hallituksen puheenjohtaja. Hänellä on kaksi lasta. == Lähteet == Luokka:Suomalaiset juristit Luokka:Suomalaiset virkamiehet Luokka:Vuonna 1954 syntyneet Luokka:Elävät henkilöt
Carl Fogarty

Carl George Fogarty (s. 1. heinäkuuta 1965 Blackburn, Lancashire, Englanti) on brittiläinen uransa lopettanut ratamoottoripyöräilijä. Hän on Superbiken maailmanmestaruussarjan nelinkertainen mestari ja voittanut eniten kilpailuja Superbikessa. Fogarty on kilpaillut myös satunnaisesti 500-kuutioisissa 1990-luvulla. Hänen isänsä George Fogarty oli myös ratamoottoripyöräilijä.Bonhams auctions bonhams.com Viitattu 26.7.2017 ==Lähteet== Luokka:Brittiläiset ratamoottoripyöräilijät Luokka:Vuonna 1965 syntyneet Luokka:Elävät henkilöt
Löyttyjärvi

Löyttyjärvi voi tarkoittaa seuraavia: ;järviä: * Löyttyjärvi, järvi Kangasalla, Pirkanmaalla * Löyttyjärvi, järvi Karkkilassa, Uudellamaalla * Löyttyjärvi, järvi Muoniossa, Lapissa * Löyttyjärvi, järvi Mäntsälässä, Uudellamaalla * Löyttyjärvi, järvi Raumalla, Satakunnassa * Löyttyjärvi, järvi Ruovedellä, Pirkanmaalla * Löyttyjärvi, järvi Virroilla, Pirkanmaalla * Löyttyjärvi, järvi Vesilahdella, Pirkanmaalla * Löyttyjärvi, järvi Ylöjärvellä, Pirkanmaalla ;henkilöitä: *Kaisla Löyttyjärvi (s. 1972), suomalainen näyttelijä *Marja-Liisa Löyttyjärvi (s. 1949), suomalainen kansanedustaja (SKDL, Deva, Vasemmistoliitto), diplomi-insinööri
Brønnøysunds Avis

Brønnøysunds Avis on norjalainen lehti, joka ilmestyy Brønnøysundissa Nordlandin läänissä. Lehden päätoimittaja on ollut vuodesta 2012 Matti Riesto. Hänen edeltäjänsä oli Anita Gustavsen.BANett: Ny redaktør ansatt Lehden suurin osakkeenomistaja on Harstad Tidende Gruppen. Brønnøysunds Avis oli ensimmäinen norjalainen sanomalehti, joka perusti verkkolehden. Verkkolehti alkoi ilmestyä 6. maaliskuuta 1995. Dagbladet aloitti verkkolehden kahden päivän kuluttua. Vastuu verkkolehden perustamiseta on Petter Stephan Krokaan, joka on hyvin kiinnostunut tietotekniikasta. ==Levikki== Mediebedriftenes Landsforeningin ilmoittamat vahvistetut nettolevikit ovatOpplag for Norske aviser 2016, Mediebedriftenes Landsforening, viitattu 26.7.2017 * 2006: 4 450 * 2007: 4 472 * 2008: 4 516 * 2009: 4 306 * 2010: 4 035 * 2011: 3 955 * 2012: 3 922 * 2013: 3 874 * 2014: 3 781 * 2015: 3 621 * 2016: 3 442 ==Lähteet== Luokka:Norjalaiset sanomalehdet
Gold Coast (täsmennyssivu)

Gold Coast tai Kultarannikko voi viitata: == Alueeseen == === Afrikassa === *Kultarannikko, alue Ghanassa *Alankomaiden Kultarannikko, Alankomaiden siirtomaa *Brittiläinen Kultarannikko, Britannian siirtomaa *Portugalin Kultarannikko, Portugalin siirtomaa *Ruotsin Kultarannikko, Ruotsin siirtomaa *Tanskan Kultarannikko, Tanskan siirtomaa === Australiassa === *Gold Coast, kaupunki Australiassa === Euroopassa === *Côte-d’Or, Ranskan departementti ==Liikenteeseen== *Gold Coastin lentoasema, julkinen lentoasema Australiassa
KRS-Peking

Kunlun Red Star-BSU Peking () on kiinalainen jääkiekkoseura, joka on kotoisin Pekingistä, Kiinasta. Se pelaa Venäjän toiseksi korkeimmalla sarjatasolla VHL- liigassa ja toimii KHL-joukkue Kunlun Red Starin farmijoukkueena. ==Nykyinen joukkue== (Tilanne 19. elokuuta 2021) Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 1 Mihail Bojartšuk L 2020 Habarovsk, Venäjä 32 Zehao Sun L 2020 Harbin, Kiina Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 2 Austin Cho L 2020 Mississauga, Ontario, Kanada 16 Mike Chen R 2020 Rockville, Maryland, Yhdysvallat 51 Ty Schultz R 2020 New Westminster, Brittiläinen Kolumbia, Kanada 59 Pengfei Zhang L 2020 68 Shengli Wang L 2020 Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 10 Brandon Wong L KH / VLH 2020 Victoria, Brittiläinen Kolumbia, Kanada 13 Nolan Lee H 2020 Trail, Brittiläinen Kolumbia, Kanada 23 Ryan Riggs R H 2020 Hongkong, Hongkong 73 Mihail Plotnikov L OLH 2020 Moskova, Venäjä 80 Dylan Walchuk (A) L H 2020 McBride, Brittiläinen Kolumbia, Kanada 89 Jean-Raphaël To-Landry R OLH 2020 La Prairie, Québec, Kanada === Joukkueenjohto === * Päävalmentaja: Mark Kumpel * Apuvalmentaja: Ravil Gusmanov * Apuvalmentaja: Viktors Ignatjevs * Maalivahtivalmentaja & Joukkueenjohtaja: Vladimir Knišov * Toimitusjohtaja: Nursultan Otorbajev ==Lähteet== Luokka:VHL-seurat Luokka:Kiinalaiset jääkiekkoseurat Luokka:Vuonna 2017 perustetut urheiluseurat
Keskusvaalilautakunta

Keskusvaalilautakunta on vaalilaissa säädetty kunnanvaltuuston asettama toimielin, joka huolehtii vaalien yleisjärjestelyistä kunnassa. Keskusvaalilautakuntaan kuuluu puheenjohtaja, varapuheenjohtaja ja kolme muuta jäsentä sekä tarpeellinen määrä varajäseniä, joita on kuitenkin oltava vähintään viisi. Keskusvaalilautakunta vastaa esimerkiksi ehdokasasettelusta, ääntenlaskennasta ja vaalituloksen julistamisesta. == Katso myös == * Vaalilautakunta Luokka:Suomen vaalit ja kansanäänestykset
Pilistvere

Pilistvere on kylä Keski-Virossa Viljandimaalla Põhja-Sakalan kunnassa. Se on 11 kilometriä Võhmasta itään ja 13 kilometriä Põltsamaasta länteen. Se sijaitsee Navestijoen vasemmalla rannalla. Väkiluku oli vuoden 2011 väestölaskennassa 90. Pyhän Andreaan kirkko on peräisin 1200-luvulta. Kirkon keskiaikaisista sisäosista on jäljellä vain vähän, sillä tuhoja ovat aiheuttaneet niin sodat kuin tulipalotkin. Vuodelta 1686 oleva saarnatuoli on kirkon merkittävin sisustuksen yksityiskohta. ==Aiheesta muualla== * Pilistveren kylän sivusto Luokka:Viron kylät Luokka:Põhja-Sakala
Chidi Imoh

Chukwudi "Chidi" Imoh (s. 27. elokuuta 1963) on aktiiviuransa päättänyt nigerialainen pikajuoksija ja olympiamitalisti.Chidi Imoh Imoh osallistui olympialaisiin kolme kertaa, vuonna 1984 Los Angelesissa, vuonna 1988 Soulissa sekä vuonna 1992 Barcelonassa. Kaikissa näistä hän oli mukana 100 metrin juoksussa, selviytyen jokaisella kerralla puolivälieriin saakka. Lisäksi Imoh oli mukana Nigerian pikaviestijoukkueessa, joka selviytyi vuonna 1984 välieriin ja saavutti vuoden 1992 olympialaisista hopeaa. Ennätyksekseen 100 metrillä hän juoksi ajan 10,00 vuonna 1986. == Lähteet == Luokka:Nigerialaiset pikajuoksijat Luokka:Nigerialaiset olympiamitalistit Luokka:Vuonna 1963 syntyneet Luokka:Elävät henkilöt
Tanskan kansanpuolueen nuoret

Tanskan kansanpuolueen nuoret (tansk. Dansk Folkepartis Ungdom, lyh. DFU) on Tanskan kansanpuolueen poliittinen nuorisojärjestö. Järjestö on perustettu vuonna 1995. Järjestö on aatteeltaan kansallismielinen ja kansalliskonservatiivinen. Järjestö on European Young Conservativesin jäsen. == Puheenjohtajat == * 1995-1999 Carl Christian Ebbesen * 1999-2007 Kenneth Kristensen Berth * 2007-2010 Allan Steen Hansen * 2010-2012 Bente Kronborg Holst Flensted * 2012-2015 Anders Primdahl Vistisen * 2015 Peter Kofod Poulsen * 2015-2016 Lucas Thelander Hultgren * 2016 Chris Veber Østergaard * 2017- Chris Bjerknæs == Aiheesta muualla == * Kotisivut (tanskaksi) Luokka:Tanskan kansanpuolue Luokka:Tanskalaiset poliittiset nuorisojärjestöt
Olapade Adeniken

Olapade Charles Adeniken (s. 19. elokuuta 1969 Osogbo, Nigeria) on aktiiviuransa päättänyt nigerialainen pikajuoksija ja olympiamitalisti. Adeniken osallistui olympialaisiin kolme kertaa, vuonna 1988 Soulissa, vuonna 1992 Barcelonassa ja vuonna 1996 Atlantassa. Vuonna 1988 hän selviytyi välieriin sekä 100 että 200 metrin juoksussa ja pikaviestissä. Barcelonan olympialaisista Adeniken saavutti hopeaa pikaviestistä, minkä lisäksi hän sijoittui 200 metrillä viidenneksi ja 100 metrillä kuudenneksi. Atlantan olympialaisissa hän osallistui 100 metrin juoksuun selviytyen puolivälieriin. Vuoden 1997 MM-kilpailuissa Adeniken saavutti pikaviestissä hopeaa. Ennätyksikseen Adeniken juoksi 100 metrillä ajan 9,95 vuonna 1994 ja 200 metrillä ajan 20,11 vuonna 1992. == Lähteet == == Aiheesta muualla == * Luokka:Nigerialaiset pikajuoksijat Luokka:Nigerialaiset olympiamitalistit Luokka:Vuonna 1969 syntyneet Luokka:Elävät henkilöt
Stratocumulus volutus

thumb|right|250px| Volutus-pilveä. Stratocumulus volutus (St vol) rullamainen tai putkimainen kumpukerrospilviTähdet ja avaruus 5/2017, s. 1-3 on pitkä, putkimainen, makkaraa muistuttava vaakasuora Stratocumulus-pilvi. Se on muista pilvistä pääosin erillään. Se voi olla pitkä rulla tai vyörypilveä muistuttava pitkä kieleke. Pilvi on vyörypilven tavoin eri suuntaisten ilmavirtausten rajalla. Vyörypilvestä poiketen putkimaiseen kumpukerrospilveen ei liity kuuropilveä. Kumpukerrospilvi on myös vyörypilveä selvästi korkeammalla. Monesti näitä pilviä esiintyy Suomea lähempänä päiväntasaajaa rannikoillaVartiainen 2013, s 201. Stratocumulus volutus on harvinainenStratocumulus volutus (Sc vol) - CIMO 2016. == Lähteet == * === Viitteet === == Aiheesta muualla == Luokka:Alapilvet
Oluyemi Kayode

Oluyemi Kayode (7. heinäkuuta 1968 Ado Ekiti, Nigeria – 1. lokakuuta 1994 Arizona, Yhdysvallat) oli nigerialainen pikajuoksija ja olympiamitalisti.Oluyemi Kayode Kayode osallistui olympialaisiin kerran, vuonna 1992 Barcelonassa. Hän sijoittui 200 metrin juoksussa seitsemänneksi, minkä lisäksi hän oli mukana Nigerian hopeaa voittaneessa pikaviestijoukkueessa. Ennätyksikseen Kayode juoksi 100 metrillä ajan 10,17 ja 200 metrillä ajan 20,22, molemmat vuonna 1992. == Lähteet == Luokka:Nigerialaiset pikajuoksijat Luokka:Nigerialaiset olympiamitalistit Luokka:Vuonna 1968 syntyneet Luokka:Vuonna 1994 kuolleet
Osmond Ezinwa

Osmond Ezinwa (s. 22. marraskuuta 1971) on aktiiviuransa päättänyt nigerialainen pikajuoksija ja olympiamitalisti.Osmond Eziniwa Ezinwa osallistui olympialaisiin kaksi kertaa, vuonna 1992 Barcelonassa sekä vuonna 1996 Atlantassa. Vuonna 1992 hän oli mukana Nigerian hopeaa saavuttaneessa pikaviestijoukkueessa juosten alkuerissä. Atlantan olympialaisissa Ezinwa oli niin ikään mukana välieriin selviytyneessä pikaviestijoukkueessa. Ennätyksekseen 100 metrillä hän juoksi ajan 10,05 vuonna 1996. == Lähteet == Luokka:Nigerialaiset pikajuoksijat Luokka:Nigerialaiset olympiamitalistit Luokka:Vuonna 1971 syntyneet Luokka:Elävät henkilöt
Jean-Jacques Bougouhi

Jean-Jacques Bougouhi (s. 12. kesäkuuta 1992 Bingerville, Norsunluurannikko) on norsunluurannikkolainen jalkapalloilija. Pelipaikaltaan hän on hyökkääjä. Bougouhi pelasi kotimaassaan kesään 2014 asti. Kaudella 2014–2015 hän teki Shirakille 20 maalia Armenian liigassa ollen joukkueensa paras ja koko sarjan toiseksi paras maalintekijä.Premier League 2014/2015. Soccerway Bougouhi ehti pelata Shirakissa kaudella 2015–2016 yhden sarjaottelun, kunnes siirtyi elokuussa 2015 Venäjän 1. divisioonassa pelaavaan Armaviriin 250 000 euron siirtosummalla. Hän teki kaudella 2015–2016 kuusi maalia 21 sarjaottelussa. Kesällä 2016 Bougouhi siirtyi Venäjän liigassa pelaavaan Ural Ekaterinburgiin, jossa hän kaudella 2016–2017 pelasi kaksi ottelua. Heinäkuussa 2017 Bougouhi siirtyi Veikkausliigassa pelaavaan HJK:hon. == Lähteet == Luokka:Norsunluurannikkolaiset jalkapalloilijat Luokka:Vuonna 1992 syntyneet Luokka:Elävät henkilöt
Saffron Waldenin rautatieasema

Saffron Waldenin rautatieasema oli rautatieasema Saffron Walden Railwayn varrella Saffron Waldenissa, Essexissä. Se oli käytössä vuosina 1865–1964. == Historia == Saffron Waldenin asema avattiin 23. marraskuuta 1865. Se oli aluksi Saffron Walden Railwayn pääteasema, sillä radan jatke Bartlow’hun aukesi vasta 26. lokakuuta 1866. Asemalla oli yksi 62-metrinen laituri sekä vaaleista tiilistä tehty H-kirjaimen muotoinen asemarakennus, joka oli aseman ja Saffron Waldenin kaupungin kokoon nähden poikkeuksellisen suuri. Rakennuksessa oli lipunmyyntitoimisto, odotushuone ja WC-tilat, ja lisäksi erillinen odotushuone ja WC naisille. Yläkerrassa oli asemamestarin asunto. Asemamestarin toimisto oli erillisessä rakennuksessa, joka sijaitsi asemarakennuksen ja opastinrakennuksen välissä. Aseman länsipuolella oli lisäksi tavaraliikennettä varten suuri ratapiha, joka levittäytyi linjan kummallekin puolelle. Radan eteläpuolella oli lähes 200 metrin pituinen Dixien sivuraide. Sen vieressä oli lastausalue, jonka itäpäässä oli 1,5 tonnin nosturi. Radan pohjoispuolella taas oli silmukkasivuraide, jolle pääsi kummastakin suunnasta. Se kulki suuren tiilisen rahtivajan läpi, jossa oli toinen 1,5 tonnin nosturi. Rahtivajan ja aseman välissä oli lastausalue ja karja-aitauksia. Vajan länsipuolella oli hiiliastioita ja kaksi lyhyttä pistoraidetta, joilla oli kääntöpöydät vaunuja varten. Tavararatapihalle mahtui kaikkiaan 112 vaunua. Asemalta lähti myös yksityisiä sivuraiteita. Laituria vastapäätä oli kääntösilmukka, josta lähti pitkä sivuraide South Roadin alitse Gas Houselle ja Anglo American Oil Companyn tankeille. Tätä sivuraidetta pitkin pääsi myös veturitallille, kääntöpöydälle ja rautatieyhtiön valimolle. Alueella oli lisäksi myös yksiraiteinen vaunutalli, mutta se purettiin pian, sillä sitä pidettiin tarpeettomana. Veturitalli avattiin 22. lokakuuta 1866 ja suljettiin virallisesti heinäkuussa 1958, kun linjalla siirryttiin dieselkäyttöisiin kiskobusseihin. Saffron Waldenissa oli kuitenkin vielä tämänkin jälkeen pieni dieselkäyttöinen vaihtotyöveturi, jota säilytettiin veturitallissa vaihtotöiden välillä. Rautateiden käyttäjämäärät laskivat sodan jälkeen, ja vuoden 1963 Beechingin leikkauksissa Saffron Walden Railwayta ehdotettiin suljettavaksi. Paikallisten vastustuksesta huolimatta matkustajaliikenne linjalla loppui 7. syyskuuta 1964. Saffron Waldenin asema suljettiin samana päivänä. Tavararatapiha pysyi käytössä vielä 2,5 kuukautta, mutta sekin suljettiin 28. joulukuuta 1964. == Nykytila == Suurin osa asema- alueesta on otettu uusiokäyttöön, ja vanhaa ratalinjaa pitkin kulkee tie. Jäljellä on asemarakennus ja lyhyt pätkä laituria, jotka ovat yksityisasuntoina. == Lähteet == Luokka:Englannin lakkautetut rautatieliikennepaikat Luokka:Beechingin leikkauksissa suljetut rautatieasemat Luokka:Essexin rautatieliikennepaikat
Bisi Afolabi

Olabisi "Bisi" Afolabi (s. 31. lokakuuta 1975 Ilorin) on aktiiviuransa päättänyt nigerialainen pikajuoksija ja olympiamitalisti.Bisi Afolabi Afolabi osallistui olympialaisiin kaksi kertaa, vuonna 1996 Atlantassa sekä vuonna 2000 Sydneyssä. Vuonna 1996 hän selviytyi 400 metrin juoksussa välieriin, minkä lisäksi hän oli mukana Nigerian hopeaa saavuttaneessa pitkän viestin joukkueessa. Sydneyn olympialaisissa Afolabi selviytyi 400 metrillä puolivälieriin ja oli mukana neljänneksi sijoittuneessa viestijoukkueessa. Ennätyksekseen 400 metrillä hän juoksi ajan 50,34 vuonna 1999. == Lähteet == Luokka:Nigerialaiset pikajuoksijat Luokka:Nigerialaiset olympiamitalistit Luokka:Vuonna 1975 syntyneet Luokka:Elävät henkilöt
Falilat Ogunkoya

Falilat Ogunkoya-Osheku (s. 5. joulukuuta 1968) on aktiiviuransa päättänyt nigerialainen pikajuoksija ja olympiamitalisti.Falilat Ogunkoya Ogunkoya osallistui olympialaisiin kolme kertaa, vuonna 1988 Soulissa, vuonna 1996 Atlantassa sekä vuonna 2000 Sydneyssä. Vuonna 1988 hän selviytyi 200 metrin juoksussa puolivälieriin, minkä lisäksi hän oli mukana Nigerian pitkän viestin joukkueessa, joka jäi omassa alkuerässään kuudenneksi. Atlantan olympialaisissa vuonna 1996 Ogunkoya saavutti kaksi mitalia: hopeaa pitkästä viestistä sekä pronssia 400 metrin juoksusta. Sydneyn olympialaisissa hän sijoittui 400 metrillä seitsemänneksi ja oli mukana neljänneksi sijoittuneessa viestijoukkueessa. Ennätyksikseen Ogunkoya juoksi 200 metrillä ajan 22,22 vuonna 1998 ja 400 metrillä ajan 49,10 vuonna 1996. == Lähteet == Luokka:Nigerialaiset pikajuoksijat Luokka:Nigerialaiset olympiamitalistit Luokka:Vuonna 1968 syntyneet Luokka:Elävät henkilöt
Mitotaani

Mitotaani (C14H10Cl4) on kloorattuihin aromaattisiin yhdisteisiin kuuluva orgaaninen yhdiste. Yhdistettä käytetään lääketieteessä lisämunuaiskuorten kasvainten ja Cushingin oireyhtymän hoidossa. ==Ominaisuudet, käyttö ja valmistus== Mitotaani on huoneenlämpötilassa kiteistä kiinteää ainetta. Se on veteen liukenematonta, mutta liukenee etanoliin, tetrakloorimetaaniin ja hiilivetyihin. Mitotaani metaboloituu maksassa hydroksyloiduksi johdannaiseksi, josta muodostuu edelleen happokloridijohdannainen. Nämä aineenvaihduntatuotteet sitoutuvat lisämunuaisen kuorikerrokseen ja estävät steroidihormonien kuten pregnenolonin ja kortisolin synteesiä. Synteesin estyminen johtuu hydroksyloivien entsyymien ja kolesterolin sivuketjua hajottavien entsyymien inhibitiosta. Mitotaania käytetään erityisesti laajalle levinneen lisämunuaisen syövän hoidossa ja silloin kuin kasvain tuottaa runsaasti steroidihormoneja. Sen lisäksi käytetään leikkaushoitoa ja muita solunsalpaajia esimerkiksi streptotsosiinin, etoposidin, doksorubisiinin ja sisplatiinin kanssa. Mitotaanilla on useita haittavaikutuksia. Tyypillisiä ovat ruuansulatuskanavan oireet kuten huonovointisuus, oksentelu ja ripuli. Lisäksi lääkeaine voi aiheuttaa anoreksiaa. Mitotaanihoidon aikana kortisolin biosynteesi vähenee, minkä vuoksi potilaiden tulee ottaa kortisolilisää. Mitotaani voi aiheuttaa myös neurologisia haittavaikutuksia, jotka voivat ilmetä muun muassa dysartriana, unettomuutena ja huimauksena. Jopa hieman yli neljänneksellä potilaista haittavaikutukset ovat niin vakavia, että hoito joudutaan keskeyttämään. Mitotaania valmistetaan 2,2-dikloori-1-(o-kloorifenyyli)etanolin ja klooribentseenin välisellä reaktiolla rikkihapon toimiessa katalyyttinä. ==Lähteet== Luokka:Lääkkeet
Mary Onyali

Nkemdilim "Mary" Onyali-Omagbemi (s. 3. helmikuuta 1968 Gongola) on aktiiviuransa päättänyt nigerialainen pikajuoksija ja olympiamitalisti.Mary Onyali Onyali osallistui olympialaisiin viisi kertaa, vuonna 1988 Soulissa, vuonna 1992 Barcelonassa, vuonna 1996 Atlantassa, vuonna 2000 Sydneyssä sekä vuonna 2004 Ateenassa. Vuonna 1988 hän selviytyi 200 metrin juoksussa välieriin. Barcelonan olympialaisissa Onyali oli mukana Nigerian pronssia voittaneessa pikaviestijoukkueessa, minkä lisäksi hän sijoittui 100 metrin juoksussa seitsemänneksi ja eteni 200 metrillä välieriin. Atlantan olympialaisissa vuonna 1996 hän saavutti pronssia 200 metriltä, minkä lisäksi hän sijoittui sadalla metrillä seitsemänneksi ja oli mukana viidenneksi sijoittuneessa viestijoukkueessa. Sydneyn olympialaisissa Onyali selviytyi sekä 100 että 200 metrillä puolivälieriin ja oli mukana seitsemänneksi sijoittuneessa viestijoukkueessa. Ateenan olympialaisissa vuonna 2004 hän osallistui 200 metrin juoksuun selviytyen puolivälieriin. Ennätyksikseen Ogunkoya juoksi 100 metrillä ajan 10,7 vuonna 1996, 200 metrillä ajan 22,07 vuonna 1996 ja 400 metrillä ajan 52,50 vuonna 1987. == Lähteet == Luokka:Nigerialaiset pikajuoksijat Luokka:Nigerialaiset olympiamitalistit Luokka:Vuonna 1968 syntyneet Luokka:Elävät henkilöt
Riemukaari (täsmennyssivu)

Riemukaari viittaa seuraaviin: * Riemukaari eli triumfikaari, monumentaaliportti ja myös kirkkoarkkitehtuurin käsite * Riemukaari, Pariisin tunnetuin riemukaari ** se ja muita riemukaaria on luokassa Riemukaaret * Riemukaari ry, kärköläläinen petankkiseura * The Tombstone Phantom Drifter / Riemukaari, yhtyeiden Acid Mothers Temple ja Circle split-singlelevy vuodelta 2002
Christy Opara-Thompson

Christy Opara-Thompson (s. 2. toukokuuta 1970) on aktiiviuransa päättänyt pikajuoksija ja olympiamitalisti. Hän on syntynyt Nigeriassa, mutta saanut Yhdysvaltojen kansalaisuuden lokakuussa 1998.Christy Opara-Thompson Opara- Thompson osallistui olympialaisiin kaksi kertaa, vuonna 1992 Barcelonassa sekä vuonna 1996 Atlantassa. Vuonna 1992 hän selviytyi 100 metrin juoksussa välieriin, minkä lisäksi hän oli mukana Nigerian pronssia saavuttaneessa pikaviestijoukkueessa joukkueessa. Atlantan olympialaisissa Opara-Thompson oli mukana viidenneksi sijoittuneessa viestijoukkueessa. Ennätyksekseen 100 metrillä hän juoksi ajan 11,07 vuonna 1997. == Lähteet == Luokka:Nigerialaiset pikajuoksijat Luokka:Nigerialaiset olympiamitalistit Luokka:Vuonna 1970 syntyneet Luokka:Elävät henkilöt
Primorial

Primorial on englanninkielinen termi, jolla tarkoitetaan kertomaa, jossa kaikkien luonnollisten lukujen kertomisen sijaan kerrotaan vain alkulukuja. Primorial-kertoma määritellään seuraavasti: p_n\\#\equiv\prod^n_{k=1}p_k, missä p_{n} on n:s alkuluku. Tällöin esimerkiksi p_5\\# = 2 \times 3 \times 5 \times 7 \times 11 = 2310, sillä 2,3,5,7 ja 11 ovat viisi ensimmäistä alkulukua. Primorial-kertoma voidaan määritellä myös luonnollisille luvuille, jolloin tarkoitetaan, että sen arvo lasketaan kertomalla kaikki ko. luonnollista lukua pienemmät alkuluvut. Tätä merkitään seuraavasti: n\\# \equiv \prod_{i=1}^{\pi(n)} p_i = p_{\pi(n)}\\# , missä \pi(n) on alkulukufunktio. Esimerkiksi 12\\# = 2 \times 3 \times 5 \times 7 \times 11= 2310, eli tässä on kerrottu kaikki lukua 12 pienemmät alkuluvut. ==Katso myös== *Primorial prime ==Lähteet== ==Aiheesta muualla== * Laskuri primorial- kertomien laskemiseksi Luokka:Kertomat
Wash Westmoreland

Wash Westmoreland (myös Wash West, oikea nimi Paul Westmoreland) (s. 4. maaliskuuta 1966 Leeds, Englanti) on brittiläinen elokuvaohjaaja. ==Ura== Westmorelandin 2006 valmistunut elokuva Quinceañera on saanut kaksi Sundance- palkintoa, ja se on saanut myös Humanitas-palkinnon ja John Cassavetes Spirit -palkinnon. Vuonna 2008 Westmoreland tuotti MTV-elokuvan Pedro, joka kertoo aids-aktivisti Pedro Zamorasta, jonka Yhdysvaltain presidentti Bill Clinton esitteli MTV:lle. Yhteistyössä Richard Glatzerin kanssa hän ohjasi vuonna 2012 elokuvan The Last of Robin Hood, jonka pääosissa ovat Kevin Kline, Susan Sarandon ja Dakota Fanning. Goldwynin elokuva tuli ensi-iltaan elokuussa 2014. Kaksikon seuraava elokuva on Edelleen Alice, joka perustuu Lisa Genovan kirjaan NYT. Elokuvan pääosia näyttelevät Julianne Moore, Kristen Stewart ja Alec Baldwin. Se sai ensi-iltansa Toronton kansainvälisillä elokuvajuhlilla vuonna 2014 ja pääsi heti jakeluun Sony Picture Classicsille. Se sai useita palkintoja, erityisesti pääosanäyttelijä Julianne Moore, joka sai parhaan näyttelijän SAG-Palkinnon, Independent Spirit Award -palkinnon, Bafta- ja Oscar-palkinnon. == Nuoruus ja yksityiselämä == Wash Westmoreland syntyi Leedsissa Englannissa 4. maaliskuuta 1966.Prestigiacomo, Jennifer (21.2.2002) Hänen isänsä oli CEGB:lla työskentelevä huolto-insinööri ja hänen äitinsä työskenteli vastaanottovirkailijana paikallisessa kampaamossa. Westmoreland suoritti yliopisto-opinnot Newcastlen ja Fukuokan yliopistoissa, joissa hän opiskeli politiikkaa ja Itä-Aasian tutkimusta. Westmoreland valmistui vuonna 1990. Hän muutti Yhdysvaltoihin vuonna 1992, ja aluksi hän asui New Yorkissa, sen jälkeen New Orleanssissa ja muutti vuonna 1995 Los Angelesiin. Westmoreland oli naimisissa kirjailija ja ohjaaja Richard Glatzerin kanssa syyskuusta 2013 Galtzerin kuolemaan 10. maaliskuuta 2015 asti. == Lähteet == == Aiheesta muualla == * * Luokka:Elävät henkilöt Luokka:Vuonna 1966 syntyneet Luokka:Brittiläiset elokuvaohjaajat Luokka:Homoporno-ohjaajat
Primorial prime

Primorial prime on englanninkielinen termi, jolla viitataan alkulukuun, joka saadaan primorial-kertomasta lisäämällä siihen luku 1 tai vähentämällä siitä luku 1. Toisin sanoen primorial prime on muotoa p_n\\#\pm1, missä p_n\\# on primorial-kertoma. Suurin tällä hetkellä tunnettu tätä muotoa oleva alkuluku on 1098133\\#-1, jossa on 476 311 numeroa. Tämä luku löydettiin 28. helmikuuta 2012 "PrimeGrid’s Primorial Prime Search"-nimisessä projektissa. ==Lähteet== Luokka:Alkuluvut